Държавен вестник, бр. 74, 2025 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  74
7. Председателят на Комисията по култу­
рата и медиите представя в резюме станови­
щата и въпросите, постъпили в комисията 
от лицата по чл. 89, ал. 4 от Правилника за 
организацията и дейността на Народното 
събрание, на които не е получен отговор – до 
2 минути за всяко.
8. Отговорът на кандидата по представените 
становища и поставените въпроси може да 
бъде до 10 минути.
9. От проведеното изслушване се изготвя 
пълен стенографски протокол, който се пуб­
ликува на специализирания тематичен сайт на 
интернет страницата на Народното събрание.
10. Комисията по културата и медиите на 
основание чл. 89, ал. 5 от Правилника за орга­
низацията и дейността на Народното събрание 
изготвя доклад от изслушването и го внася 
в Народното събрание. Когато са изслушани 
няколко кандидати, Комисията по култура­
та и медиите прилага към доклада списък 
на кандидатите, участвали в изслушването, 
подредени по азбучен ред на собствените им 
имена. Към доклада се прилага и проект на 
решение за избор на всеки кандидат за член 
на Съвета за електронни медии.
11. Отказът на кандидат да участва в 
изслушването или оттеглянето на предложе­
нието от вносителя не спира процедурата за 
другите кандидати.
V. Избор на член на Съвета за електронни 
медии от Народното събрание
1. Заседанието се излъчва в реално време 
в интернет чрез интернет страницата на На­
родното събрание. С решение на Народното 
събрание на заседанието може да присъстват 
предложените кандидати.
2. Народното събрание изслушва в резюме 
внесения доклад на Комисията по културата 
и медиите.
3. Всеки кандидат се представя от вноси­
теля по азбучен ред на собствените имена 
до 2 минути.
4. Разискванията се провеждат по реда на 
Правилника за организацията и дейността на 
Народното събрание.
5. Гласуването е явно чрез компютризира­
ната система за гласуване. 
6.  Когато има няколко кандидати за член 
на Съвета за електронни медии, гласуването 
се извършва по азбучен ред на собствените 
им имена.
7. За избран се смята кандидатът, получил 
повече от половината от гласовете на при­
състващите народни представители. Когато 
има няколко кандидати, получили повече от 
половината от гласовете на присъстващите 
народни представители, за избран се смята 
кандидатът, получил най-много гласове „за“.
8. В случай че двама или повече кандидати 
имат равен брой гласове, се провежда повтор­
но гласуване между тях при същите условия.
9. Когато никой от кандидатите не получи 
необходимите гласове, се провежда повторно 
гласуване, в което участва кандидатът, полу­
чил най-много гласове „за“.
10. Когато при повторното гласуване по 
т. 8 и 9 никой от кандидатите не получи не­
обходимия брой гласове или когато някой от 
кандидатите се откаже от участие в избора 
преди гласуване на кандидатурата му от На­
родното събрание, а той е единствен кандидат, 
както и в случаите, когато няма кандидат, 
Народното събрание приема решение за от­
криване на нова процедура за избор.
VI. Задължение за деклариране на несъв­
местимост по чл. 49, ал. 1, т. 1 и на промяна 
в декларираните обстоятелства по чл. 49, 
ал. 1, т. 3 от Закона за противодействие на 
корупцията
1. След приключване на процедурата за 
избор по реда на раздел V избраният член на 
Съвета за електронни медии подава деклара­
ция за несъвместимост по чл. 49, ал. 1, т. 1 от 
Закона за противодействие на корупцията във 
връзка с чл. 26, т. 2 и чл. 27, ал. 1 от Закона 
за радиото и телевизията по образец съгласно 
приложение № 4 към решението.
2. При промяна в декларираните обстоятел­
ства в декларацията по т. 1 членът на Съвета 
за електронни медии подава декларация по 
чл. 49, ал. 1, т. 3 от Закона за противодействие 
на корупцията по образец съгласно приложе­
ние № 5 към решението.
Решението е прието от 51-вото Народно съб­
рание на 4 септември 2025 г. и е подпечатано 
с официалния печат на Народното събрание.
Председател на Народното събрание: 
Наталия Киселова 
Приложение № 1
Д Е К Л А Р А Ц И Я
Долуподписаният/ата .................................,
ЕГН …………………, л.к. № ...................................,
изд. на …………… от МВР....................................,
ДЕКЛАРИРАМ, ЧЕ:
съм съгласен/на да бъда предложен/а за 
член на Съвета за електронни медии и личните 
ми данни да бъдат обработвани във връзка с 
произвеждане на избора.
Дата:                                 Декларатор: